BAY ขึ้น “ดอกเบี้ย” ฝากประจำพิเศษ 14 เดือน 0.25%
ธนาคารกรุงศรีอยุธยา ปรับเพิ่มอัตราดอกเบี้ยเงินฝากประจำพิเศษ 14 เดือน อีก 0.25% เป็น 1.25% ต่อปี
ธนาคารกรุงศรีอยุธยา ปรับเพิ่มอัตราดอกเบี้ยเงินฝากประจำพิเศษ 14 เดือน อีก 0.25% เป็น 1.25% ต่อปี
2 ธ.ค. 2565

นายเซอิจิโระ อาคิตะ กรรมการผู้จัดการใหญ่และประธานเจ้าหน้าที่บริหาร ธนาคารกรุงศรีอยุธยา จำกัด (มหาชน) หรือ BAY เปิดเผยว่า กรุงศรีได้ปรับเพิ่มอัตราดอกเบี้ยเงินฝากประจำพิเศษ 14 เดือน อีก 0.25% จากอัตราดอกเบี้ยปัจจุบันเป็น 1.25% ต่อปี เพื่อเป็นการตอบรับกับการปรับขึ้นอัตราดอกเบี้ยนโยบายของธนาคารแห่งประเทศไทยครั้งที่สามของปี 2565 นี้ อีกทั้งเป็นการสนับสนุนการออมและเพิ่มผลตอบแทนให้กับลูกค้าท่ามกลางสถานการณ์เงินเฟ้อที่เพิ่มสูงขึ้น โดยการปรับอัตราดอกเบี้ยเงินฝากในครั้งนี้ยังสอดคล้องกับนโยบายภาครัฐที่ส่งเสริมเศรษฐกิจไทยให้เติบโตอย่างยั่งยืนและเต็มศักยภาพ
สำหรับการปรับอัตราดอกเบี้ยเงินกู้นั้น ธนาคารกำลังเฝ้าติดตามสถานการณ์ตลาดอย่างใกล้ชิด รวมทั้งพิจารณาอย่างละเอียดรอบคอบถึงผลกระทบที่อาจจะเกิดขึ้น